CELEX: 62011TN0229
Language: bg
Date: 2011-04-20 00:00:00
Title: Дело T-229/11: Жалба, подадена на 20 април 2011 г. — Inglewood и др./Европейски парламент

16.7.2011   
            
            
               BG
            
            
               Официален вестник на Европейския съюз
            
            
               C 211/26
            
         Жалба, подадена на 20 април 2011 г. — Inglewood и др./Европейски парламент
   (Дело T-229/11)
   2011/C 211/57
   Език на производството: френски
   
      Страни
   
   
      Жалбоподатели: лорд Inglewood (Пенрит, Обединено кралство), Georges Berthu (Лонгре, Франция), Guy Bono (Сен-Мартен-дьо-Кро, Франция), David Robert Bowe (Лийдс, Обединено кралство), Brendan Donnelly (Лондон, Обединено кралство), Catherine Guy-Quint (Курнон д’Оверн, Франция), Christine Margaret Oddy (Ковънтри, Обединено кралство), Nicole Thomas-Mauro (Еперне, Франция), Gary Titley (Болтън, Обединено кралство), Vincenzo Viola (Палермо, Италия), и Maartje van Putten (Амстердам, Нидерландия) (представители: S. Orlandi, A. Coolen, J.-N. Louis, É. Marchal, D. Abreu Caldas, avocats)
   
      Ответник: Европейски парламент
   
      Искания на жалбоподателите
   
   Жалбоподателите искат от Общия съд:
   
               —
            
            
               да установи, че решението на Бюрото на Парламента от 1 април 2009 г. за изменение на допълнителната доброволна пенсионноосигурителна схема на членовете на Европейския парламент е незаконосъобразно,
            
         
               —
            
            
               да отмени обжалваните решения,
            
         
               —
            
            
               да осъди Парламента да заплати съдебните разноски.
            
         
      Правни основания и основни доводи
   
   Жалбоподателите оспорват решението на Бюрото на Парламента от 1 април 2009 г. за изменение на допълнителната доброволна пенсионноосигурителна схема на членовете на Европейския парламент.
   В подкрепа на жалбата си те излагат четири правни основания, изведени от:
   
               —
            
            
               нарушение на придобитите въз основа на нормативен акт права и нарушение на принципа на правната сигурност,
            
         
               —
            
            
               нарушение на принципите на равно третиране и пропорционалност, доколкото с обжалваните решения възрастта за пенсиониране е повишена с три години, без да се предвидят преходни мерки,
            
         
               —
            
            
               нарушение на член 29 от Правилника за изплащане на разноски и надбавки на членовете на Европейския парламент, който предвижда квесторите и генералният секретар да следят за тълкуването и стриктното прилагане на този правилник,
            
         
               —
            
            
               явна грешка в преценката, допусната при вземането на решението на Бюрото от 1 април 2009 г. за изменение на правилника, на основание на който са приети обжалваните решения.